

**Өскемен қаласы әкімдігінің 2016 жылғы 5 қыркүйектегі № 2060 "2016-2020 жылдарға арналған Өскемен қаласының коммуналдық мүлкін жекешелендіру туралы" қаулысына толықтыру енгізу туралы**

Шығыс Қазақстан облысы Өскемен қаласы әкімдігінің 2017 жылғы 15 тамыздағы № 3352 қаулысы. Шығыс Қазақстан облысының Әділет департаментінде 2017 жылғы 19 қыркүйекте № 5214 болып тіркелді

      РҚАО-ның ескертпесі.  
      Құжаттың мәтінінде түпнұсқаның пунктуациясы мен орфографиясы сақталған.

      Қазақстан Республикасының 2016 жылғы 6 сәуірдегі "Құқықтық актілер туралы" Заңының 26-бабына, Қазақстан Республикасы Үкіметінің 2017 жылғы 11 сәуірдегі № 194 "Жекешелендірудің 2016 – 2020 жылдарға арналған кейбір мәселелері туралы" Қазақстан Республикасы Үкіметінің 2015 жылғы 30 желтоқсандағы № 1141 қаулысына өзгерістер енгізу туралы" қаулысына сәйкес, Өскемен қаласының әкімдігі **ҚАУЛЫ ЕТЕДІ:**

      1. Өскемен қаласы әкімдігінің 2016 жылғы 5 қыркүйектегі № 2060 "2016-2020 жылдарға арналған Өскемен қаласының коммуналдық мүлкін жекешелендіру туралы" қаулысына (Нормативтік құқықтық актілерді мемлекеттік тіркеу тізілімінде № 4687 тіркелген, 2016 жылғы 13 қазанда "Алдаспан", "Устинка" газеттерінде, 2016 жылғы 17 қазанда Қазақстан Республикасы нормативтік құқықтық актілердің Эталондық бақылау банкінде, 2016 жылғы 19 қазанда "Әділет" ақпараттық-құқықтық жүйесінде жарияланған) мынадай толықтыру енгізілсін:

      көрсетілген қаулысымен бекітіліген 2016-2020 жылдарға арналған бәсекелес ортаға беруге ұсынылған Өскемен қаласының коммуналдық меншігіндегі ұйымдардың тізімінде:

      мынадай мазмұндағы реттік нөмірі 4-жолмен толықтырылсын:

|  |  |
| --- | --- |
| 4. | "Өскемен-Тазалық" жауапкершілігі шектеулі серіктестігі (жарғылық капиталындағы мемлекеттің қатысу үлесінің бөлігі жарғылық капиталынан 49 (қырық тоғыз) пайыз мөлшерінде) |

      2. Осы қаулы оның алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |
| --- |
| *Өскемен қаласының* |
| *әкімі* | *Қ. Тұмабаев* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК